Diari Oficial de la Generalitat Valenciana


Sumari del DOGV 3433, del 12-02-1999 (1999/260)

Notificació al propietari de l'embarcació denominada Lycopus de la Resolució de 24 de novembre de 1998, del director general d'Obres Públiques, mitjançant la qual es declara l'estat d'abandonament d'aquesta embarcació.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/260


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al propietari de l'embarcació denominada Lycopus de la Resolució de 24 de novembre de 1998, del director general d'Obres Públiques, mitjançant la qual es declara l'estat d'abandonament d'aquesta embarcació. [1999/Q260]
  
Pel fet de no haver-se pogut notificar la Resolució de data 24 de novembre de 1998, del director general d'Obres Públiques, per la qual es declara l'estat d'abandó de l'embarcació denominada Lycopus, per desconéixer la identitat i el parador del propietari de la dita embarcació, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci valga de notificació a l'interessat.
  
"De conformitat amb allò que s'ha disposat en l'article 107 de la Llei de Ports de l'Estat i de la Marina Mercant, i fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, aquesta Direcció General acordà en la Resolució de data 29 de juliol de 1996:
  
Ordenar al propietari de l'embarcació Lycopus, la identitat i el parador de la qual es desconeixen, la reparació i el trasllat fora del port de Xàbia de l'embarcació citada, amb advertència que, en cas d'incompliment per part d'aquest, es procedirà a l'execució subsidiària per l'administració, i a càrrec de l'executat, d'acord amb allò que s'ha establit en el propi article 107.2, de la Llei de Ports de l'Estat i de la Marina Mercant, i dels articles 95 a 98, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que seran a càrrec del propietari tant les despeses ocasionades per l'embarcació Lycopus fins a la data com les generades per les operacions mencionades.
  
Aquesta resolució ha sigut notificada mitjançant una inserció de l'edicte en el Diari Oficial de la Generalitat Valenciana el 8 d'octubre de 1998, i exposició durant 15 dies en el tauler d'anuncis de l'Ajuntament de Xàbia, ja que es desconeix la identitat del propietari de l'embarcació.
  
Transcorregut el termini concedit no s'ha donat compliment a l'ordre d'aquesta administració, ja que l'embarcació està en el port de Xàbia en les mateixes condicions en què es trobava, i constitueix, com manifesten els informes de la Capitania Marítima de data 24 de febrer de 1998 i del Servei d'Explotació de Ports de la Conselleria d'Obres Públiques, Urbanisme i Transports d'1 de juliol de 1998, un perill per a la seguretat dels usuaris, i que ha generat deutes que superen amb escreix el valor residual de l'embarcació denominada Lycopus.
  
Atés que, de conformitat amb el que disposa la Llei 60/1962, de 24 de desembre, de Règim d'Auxili, Salvament, Remolcs, Troballes i Extraccions Marítimes, en l'article 25: l'extracció de coses afonades dins dels ports espanyols es regirà per la legislació de ports.
  
Atés que en l'article 107.2 de la Llei de Ports de l'Estat i de la Marina Mercant, aplicable pel principi de supletorietat regulat en l'article 149.3 de la Constitució, es disposa que l'incompliment de les ordres de l'autoritat portuària als titulars de vaixells afonats en les aigües d'un port, faculta aquesta per a l'execució subsidiària i a càrrec d'aquells del rescat del vaixell.
  
Atés que l'article 98, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat, en aquest cas les administracions públiques realitzaran l'acte, per si o a través de les persones que determinen, a càrrec de l'obligat.
  
Fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
1. Declarar en estat d'abandó l'embarcació denominada Lycopus atracada al port de Xàbia, el titular de la qual es desconeixen la identitat i el parador.
  
2. Procedir a l'execució subsidiària de la Resolució de data 29 de juliol de 1998, d'aquesta Direcció General, en els termes de l'article 107.2, de la Llei de Ports de l'Estat i de la Marina Mercant, a l'efecte de la qual dispose:
  
Que el Servei d'Explotació i Conservació de Ports emeta un informe sobre la procedència de traslladar l'embarcació Lycopus, i en tal supòsit que propose l'emplaçament de destinació, els mitjans necessaris per a realitzar el trasllat i el cost econòmic de l'operació.
  
3. Notificar la present resolució en la forma disposada en l'article 59.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquesta resolució no posa fi a la via administrativa. Contra la qual es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, comptat des de la data de la notificació de la present, sense perjuí de la utilització per part de l'interessat de qualsevol altre recurs que s'estime oportú.
  
València, 24 de novembre de 1998.- El director general d'Obres Públiques: Pedro Marco Segura."